Edvardas Sokolovskis

Edvardas Sokolovskis (slapyvardis Tomaš, 1878 m. Vilniuje – 1932 m. balandžio 18 d. Maskvoje) – Lietuvos spaudos ir politinis veikėjas.

 Biografija 

1889 m. – Vilniaus socialdemokratų grupės narys, 1896 m. – Lietuvos socialdemokratų partijos narys, 1897–1898 m. – partijos laikraščio „Echo zycia robotnickiego“ redaktorius.

1900–1901 m. – Lenkijos karalystės ir Lietuvos socialdemokratijos vyriausiosios valdybos narys. 1905 m. – revoliucinių įvykių Vilniuje dalyvis. 1905–1907 m. suimtas ir ištremtas. 1908–1910 m. – žurnalo „Trybuna“ redaktorius.

1911–1912 m. priklausė RSDDP Vilniaus organizacijai, 1910 m. vėl ištremtas į Sibirą. 1918–1919 m. – RSDDP menševikų grupės, Vilniaus darbininkų atstovų tarybos narys. 1919–1930 m. – Lenkijos komunistų partijos narys. 1919 m. – vienas visuotinio žemės ūkio darbininkų streiko organizatorių, 1923–1926 m. – Valstiečių Internacionalo tarybos narys. Nuo 1926 m. gyveno Rusijoje.

Kategorija:Lietuvos politikai